open-index/open-wikipedia-markdown huggingface dataset:
Gadzji Umarov

**Gadzji Umarov** (russisk: Гаджи Магомедович Умаров; født 6. mai 1985 i Bujnaksk) er en russisk taekwondoutøver som konkurrerer i klasse +80 kilo. Han vil representere Russland under Sommer-OL 2012, etter å ha kvalifisert seg til lekene ved å ha blitt nummer 2 i verdenskvalifiseringen.

## Referanser


## Eksterne lenker
*
Robelis Despaigne

**Robelis Despaigne** (født 9. august 1988) er en cubansk taekwondoutøver som konkurrerer i klasse +80 kilo. Han vil representere Cuba under Sommer-OL 2012, etter å ha kvalifisert seg til lekene ved å ha blitt nummer 1 i amerikakvalifiseringen.

## Referanser


## Eksterne lenker
*
Carlo Molfetta

**Carlo Molfetta** (født 15. februar 1984) er en italiensk taekwondoutøver som konkurrerer i klasse +80 kilo. Han vant gull under sommer-OL i London i 2012.

## Referanser


## Eksterne lenker
*
Thomas Kinkade

**Thomas Kinkade** (født 19. januar 1958 i Sacramento i California, død 6. april 2012 i Monte Sereno i samme delstat) var en amerikansk billedkunstner og forretningsmann. Han er kjent for et stort antall figurative malerier med klisjépregede motiver som idyllske landskap og scener. Salg av trykte reproduksjoner og lisensierte pyntegjenstander med maleriene ble rettet aktivt mot massemarkedet i USA, og gjorde Kinkade til landets mestselgende maler. Trykkene hadde ofte overmalte partier for å skape «originalkunst» med høyere pris. 

Fra 1990 ble Kinkade markedsført under merkevarenavnet *Thomas Kinkade, Painter of Light*, en betegnelse som tidligere særlig har blitt brukt om den engelske maleren J.M.W. Turner (1775–1851). Hans masseproduserte kunst ble formidlet gjennom TV-reklamer, internett og andre steder, og solgt via postordre og et nettverk av franchisegallerier over hele USA. Kinkades kunstselskap har hevdet at det finnes et bilde av ham i hvert tjuende amerikanske hjem. 

Thomas Kinkades kunst har blitt kritisert for å være kommersiell og sentimental kitsch uten originalitet, høy håndverksmessig kvalitet eller kunstnerisk verdi. Motiver som går igjen, er pastorale og romantiske landskap med hytter, kirker, fyr, broer og annet, gjerne med blomsterfylte hager, glitrende snø eller skinnende tåke, malt med lyseffekter og klare farger. Ifølge ham selv opplevde han en personlig omvendelse til evangelikalsk kristendom i 1980, og mange av motivene viser kristen symbolikk. Kinkade mente at kunst skulle formidle skjønnhet og glede, og motivkretsen omfatter også nostalgisk «americana», deriblant fredfylt småbyidyll og Disney-figurer. 

Tidlig i karrieren arbeidet Kinkade med bakgrunnsmalerier til animasjonsfilmer. 

Kinkade skrev også bøker, sammen med medforfattere, og produserte TV-filmen *Thomas Kinkade's Christmas Cottage* (2008) inspirert av hans egen historie og et populært motiv, med Jared Padalecki i hovedrollen som en ung Kinkade.

*Thomas Kinkade Studios* fortsetter i dag salget av bildene og lar andre kunstnere lage nye motiver i samme stil og tradisjon.

## Referanser


## Eksterne lenker
* 
* 
*  Aftenposten 9.4.2012: ''USAs mest populære kunstner er død''
Alexandros Nikolaidis

**Alexandros Nikolaidis** (gresk: Αλέξανδρος Νικολαΐδης; født 17. oktober 1979 i Thessaloniki, død 14. oktober 2022 i Thessaloniki) var en gresk taekwondoutøver som konkurrerte i klasse +80 kilo. Han representerte Hellas under Sommer-OL 2012, etter å ha kvalifisert seg til lekene ved å ha blitt nummer 3 i verdenskvalifiseringen. Han har sølv både fra Sommer-OL 2004 og Sommer-OL 2008. Nikolaidis bar sitt lands flagg under åpningsseremonien for sommerlekene i London.

## Referanser


## Eksterne lenker
*
Bahri Tanrıkulu

**Bahri Tanrıkulu** (født 1980) er en tyrkisk taekwondoutøver som konkurrerer i klasse +80 kilo. Han representerte Tyrkia i Sommer-OL 2012, etter å ha kvalifisert seg til lekene ved å ha blitt nummer 2 i europakvalifiseringen. Hans beste internasjonale resultat er en sølvmedalje fra Sommer-OL 2004 i Athen.

## Referanser


## Eksterne lenker
*
Chika Chukwumerije

**Chika Chukwumerije** (født 30. desember 1983) er en nigeriansk taekwondoutøver som konkurrerer i klasse +80 kilo. Han vil representere Nigeria under Sommer-OL 2012, etter å ha kvalifisert seg til lekene ved å ha blitt nummer 2 i verdenskvalifiseringen. Han vant en bronsemedalje under Sommer-OL 2008.

## Eksterne lenker
*
Amerikakvalifiseringen for Taekwondo til Sommer-OL 2012

**Amerikakvalifiseringen for Taekwondo til Sommer-OL 2012** ble holdt i Querétaro, Mexico fra 18. til 20. november 2011. Hver nasjon kan makismalt ha med to menn og to kvinner til OL, men kun en i hver vektklasse. Dette var en av fem kvalifiseringsturneringer til Sommer-OL 2012.

## Antall kvalifiserte

## Resultater
### Menn
#### −58 kg
18. november

#### −68 kg
19. november

#### −80 kg
20. november

#### +80 kg
19. november

### Kvinner

#### −49 kg
18. november

#### −57 kg
19. november

#### −67 kg
20. november

#### +67 kg
20. november

## Se også
* Taekwondo under Sommer-OL 2012 – Kvalifisering

## Referanser


## Eksterne lenker
* World Taekwondo Federation
Aune barneskole

**Aune barneskole** ligger i Oppdal sentrum og har ca. 380 elever. Skolen dekker sentrumsområdet (Aune) i tillegg til de tidligere skolekretsene mot nord, Haugen, Stølen og Fagerhaug, samt Bøasæter mot vest, og er kommunens desidert største skole med hensyn til elevtall. Skolen er en fulldelt med 1.–7. trinn, samt skolefritidsordning (SFO). I 2015 har skolen 412 elever og 63 ansatte, mens SFO har 110 barn.

Skolen er organisert i småskoletrinn (1.–3.) og mellomtrinn (4.–7.).  Administrasjonen ved skolen består av rektor, to inspektører og en sekretær.

Skolens visjon er «Kunnskap og trivsel gjennom allsidig og tilpasset opplæring».

Skolens ledelse:
*Rektor: Øyvind Melhus 
*Undervisningsinspektør 1.-3.trinn og SFO-leder: Torunn Haugen
*Undervisningsinspektør 4.-7.trinn: Gerd Staverløkk

## Referanser
Leslie Mann

**Leslie Mann** (født 1972) er en amerikansk skuespillerinne.

## Karriere
Mann startet sin karriere med å spille i reklamefilmer og små roller i diverse filmer og TV-serier. I 1996 spilte hun sin første større rolle i komedien *[[The Cable Guy]]* mot blant andre Jim Carrey og Matthew Broderick.

Hun er fremdeles mest kjent for å spille i komedier. Noen av de hun har vært med i inkluderer *[[George of the Jungle (film)|George of the Jungle]]* (1997), *[[Big Daddy]]* (1999), *[[Orange County (film)|Orange County]]* (2002), *[[The 40 Year Old Virgin]]* (2005), *[[Knocked Up]]* (2007), *[[I Love You Phillip Morris]]* (2009), *[[17 Again]]* (2009), *[[Funny People]]* (2009) og *[[The Change-Up]]* (2011). Hun lånte også bort stemmen sin i *[[Rio (film)|Rio]]* (2011).

## Privatliv
Leslie Mann har vært gift med filmregissør og manusforfatter Judd Apatow siden 1997.

## Filmografi
* *[[The Bling Ring]]* (2013) – «Nickis mamma»
* *[[This Is 40]]* (2012) – «Debbie»
* *[[ParaNorman]]* (2012) – «Sandra Babcock» (stemme)
* *[[Allen Gregory]]* (2011) – «Gina Winthrop» (7 episoder)
* *[[Modern Family]]* (2011) – «Katie» (1 episode)
* *[[The Change-Up]]* (2011) – «Jamie Lockwood»
* *[[Little Birds (film)|Little Birds]]* (2011) – «Margaret Hobart»
* *[[Rio (film)|Rio]]* (2011) – «Linda» (stemme)
* *[[Funny People]]* (2009) – «Laura»
* *[[I Love You Phillip Morris]]* (2009) – «Debbie»
* *[[Shorts (2009)|Shorts]]* (2009) – «Mamma Thompson»
* *[[17 Again]]* (2009) – «Scarlet»
* *[[Drillbit Taylor]]* (2008) – «Lisa»
* *[[Knocked Up]]* (2007) – «Debbie»
* *[[The 40 Year Old Virgin]]* (2005) – «Nicky»
* *[[Stealing Harvard]]* (2002) – «Elaine Warner»
* *[[Orange County (film)|Orange County]]* (2002) – «Krista»
* *[[Perfume (2001)|Perfume]]* (2001) – «Camille»
* *[[Timecode]]* (2000) – «Cherine»
* *[[Freaks and Geeks]]* (2000) – «Miss Foote» (1 episode)
* *[[Big Daddy (1999)|Big Daddy]]* (1999) – Corinne Maloney
* *[[Herkules (TV-serie fra 1998)|Herkules]]* (1998) – «Amphirite» (stemme) (1 episode)
* *[[George of the Jungle (film)|George of the Jungle]]* (1997) – «Ursula Stanhope»
* *[[Cosas que nunca te dije]]* (1996) – «Laurie»
* *[[Last Man Standing (1996)|Last Man Standing]]* (1996) – «Wanda»
* *[[She's the One (1996)|She's the One]]* (1996) – «Connie»
* *[[The Cable Guy]]* (1996) – «Robin Harris»
* *[[Bottle Rocket]]* (1996) (ikke kreditert) – kvinne i studentforening
* *[[The Wright Verdicts]]* (1995) – «Erica Mercer» (1 episode)
* *[[Birdland (TV-serie)|Birdland]]* (1994) – «Sykepleier Mary» (1 episode)
* *[[Virgin High]]* (1991) – «'Squiggle'-pike»

## Referanser


## Eksterne lenker
*
Eleazar Guzman Barron (distrikt)

**Eleazar Guzman Barron** er et distrikt i provinsen Mariscal Luzuriaga i regionen Ancash i Peru. Distriktets nasjonale statistikkode er 021303 og hovedstaden er Pampachacra. Distriktet ble opprettet den 13. desember 1985.

## Referanser


## Eksterne lenker
* Censos Nacionales: XI de Población y VI de Vivienda 2007.
İlham Tanui Özbilen

**İlham Tanui Özbilen** (født **William Biwott Tanui**; 1990) er en kenyansk mellomdistanseløper som representerer Tyrkia. Han ble tyskisk statsborger i juni 2011, og har VM-sølv innendørs fra 2012 som beste resultat. 

## Karriere for Kenya
Han deltok som William Biwott Tanui ved IAAF World Athletics Final 2009 i Thessaloniki i Hellas, der han vant 1500 meter på tiden 3:35,04. Han innehar fortsatt den verdensrekorden for junior på 1 mile, med 3:49,29, som han satte i Oslo i 2009. I 2009 var han også med på det kenyanske laget som satte verdensrekord på 4 x 1500 meter, ved Golden League-stevnet Memorial Van Damme i Belgia. Tiden ble 14:36,23. Denne rekorden er imidlertid slått senere.

Han vant også 1500 meter ved World Athletics Final i Thessaloniki i 2009, med tiden 3.35,04. 

## Karriere for Tyrkia
### 2011-12
Özbilen flyttet til Tyrkia i februar 2011, og ble tyrkisk statsborger i juni. Normal skulle han ikke hatt lov til å representere Tyrkia før i juni 2013, men FIFA ga ham tillatelse til å representere Tyrkia fra og med VM i friidrett innendørs 2012. Dette ble dermed hans første stevne med tyrkisk flagg på brystet, og han fikk der sølv på 1500 meter, med tiden 3:45,35, slått av Abdalaati Iguider. 

### 2013
Året etter deltok han ved EM i friidrett innendørs 2013, der han kom på annenplass på 1500 meter. Mahiedine Mekhissi-Benabbad vant denne øvelsen. Han deltok også ved Lag-EM i friidrett 2013 i Gateshead, der Tyrkia deltok i Super League. Her vant han 1500 meter, som skaffet Tyrkia 12 poeng i lagkonkurransen, og han kom på annenplass på 800 meter, kun slått av Adam Kszczot fra Polen. Polen kom på femteplass i dette Lag-EM. I juni deltok han ved Middelhavslekene 2013, der han vant både 800 og 1500 meter. På 800 meter satte han ny mesterskapsrekord med tiden 1:44,00. Ved Islamic Solidarity Games 2013 fikk han gull på 1500 meter, bronse på 800 meter og sølv på 4 &times; 400 meter stafett. 

### 2014
Ved VM i friidrett innendørs 2014 i Sopot nådde han finalen på 1500 meter, men endte på 4.-plass i finalen. Han representerte Tyrkia ved Lag-EM i friidrett 2014, der Tyrkia konkurrerte i Super League, og han endte der på tolvteplass på 800 meter og sjetteplass på 1500 meter. Tyrkia endte på 12. og sisteplass i lagkonkurransen, og rykket dermed ned til First Leage i Lag-EM 2015. Ved EM i friidrett 2014 ble han slått ut i innledningsheatet på 800 meter, der han fikk 13. beste tid. På 4 x 400 meter ble Tyrkia også slått ut i innledningsheatet, med 12. beste tid. 

### 2015
Han kom på annenplass på 1500 meter ved EM i friidrett innendørs 2015, kun 6 hundredeler bak Jakub Holuša. Tyrkia konkurrerte i First League ved Lag-EM i friidrett 2015, og Özbilen vant her både 800 meter og 1500 meter. Tsjekkia vant lagkonkurransen sammenlagt, og rykket opp til Super League ved Lag-EM i 2017. Ved VM i friidrett 2015 ble han slått ut i semifinalen, der han fikk 22. beste tid.

## Referanser


## Eksterne lenker
* 
*  Profil hos European Athletics
*  Profil hos All-Athletics
Tevannskjele

**Tevannskjele** er en vannkjele til oppvarming og servering av tevann. Betegnelsen brukes fortrinnsvis om kjeler i metall med tilhørende varmebekken (fyrfat) eller stativ med spritbrenner. For kjeler med tut og lokk, som er beregnet på komfyr eller kokeplatte, er det vanskelig å skille mellom kjeler til tevann og kaffe, og da brukes gjerne betegnelsen kaffekjele.

Se også kaffekjele og tekanne.

## Litteratur
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
* Se tevannskjeler i DigitaltMuseum
Excel Prestige International

**Excel Prestige International** var et pyramidespill av typen Reverse Pension Plan som ble etablert i 2007.

I likhet med alle andre konsepter av denne typen lovet Excel Prestige International at deltakere som investerte en liten sum ($40), ville få utbetalt en stor sum penger ($70.000). Forklaringene på hvordan dette skulle gjøres var vage og usannsynlige. I tillegg til løftene om en gigantisk utbetaling i fremtiden, ble deltakerne også lokket med muligheter til å tjene penger ved å rekruttere nye deltakere i et hierarkisk nettverk. Det fremkom ikke på selskapets nettsider hvem som stod bak virksomheten.

I Norge kom selskapet i Politiets søkelys i 2012 i forbindelse med bankskandalen i Vegårshei Sparebank der banksjefen hadde lånt ut 11,8 millioner uten sikkerhet. Det ble mistenkt at disse pengene var blitt investert i Excel Prestige International.

I april 2013 ble selskapets nettsted etterlatt med en melding om at nettstedet var midlertidig nede grunnet DDoS-angrep.

## Referanser
Brunei under Sommer-OL 1988

**Brunei under Sommer-OL 1988**. Brunei deltok med en funksjonær, men ingen sportsutøvere, under Sommer-OL 1988 i Seoul. Først under Sommer-OL 1996 i Atlanta deltok sportsutøvere fra Brunei i olympiske leker for første gang.

## Eksterne lenker
* Resultater og profilside  på sports-reference.com
Helleristningene på Ekeberg

**Helleristningene på Ekeberg** er en veideristning fra eldre steinalder som ligger ved Karlsborgveien nedenfor Kongsveien, sør for Ekebergrestauranten i Oslo. Feltet har Riksantikvarens ID nr. 41907.  

Ristningene kom for dagen søndag 12. september 1915. Preparanten ved Universitetets Oldsaksamling fant dem, helt tilfeldig, mens han var på søndagstur i området. Dagen etter ble stedet besøkt av ham og arkeologen Jan Petersen, og de fant da i alt 6-7 figurer. Feltet ble igjen befart i 1924 av den svenske arkeologen Ivar Lindquist, som lokaliserte resten av figurene.

Feltet er ikke stort, omkring 15 m² i alt. Det ligger ca. 55 moh. og består av 13 figurer. Ni av dem forestiller store hjortedyr, sannsynligvis elger. Forøvrig er det en fuglefigur, ett svært stilisert menneske og en figur som antakelig viser en trampfelle for dyr. Ristningen er den eneste i sitt slag i Oslo. De nærmeste parallellene finnes ellers i Drammen og i Lier. 

I forbindelse med utvikling av Ekeberg skulpturpark er det i de senere år gjort omfattendearkeologiske prøveundersøkelser i området. De viser at helleristningen ligger sentralt i et område som har vært meget flittig besøkt i eldre steinalder. I området nord for ristingene, i området rundt Ekebergrestauranten er det registrert et titalls boplasser fra denne perioden. Og nær opptil ristningene og videre nedover dalsøkket langs Karlsborgveien viser det seg at det er nærmest sammenhengende boplasspor fra Kongsveien og over hundre meter videre sørover.     

Ristningene ble i 2011 trukket opp med maling, og er nå lett synlig for besøkende.

For øvrig er det funnet flere skålgropfelter oppe på selve Ekebergplatået. Dette er også en form for helleristninger, men de tilhører jordbruksristningene fra bronsealderen, og er dermed langt yngre enn veideristningen.   

Risningenes funksjon var - formodentlig - ved hjelp av magi - å lede dyra slik at de her lot seg drive ned gjennom et skard og ut i sjøen.  

## Referanser


## Litteratur
* Eivind Engelstad: Østnorske ristninger og malinger av den arktiske gruppe. *Institutt for sammenlignende kulturforskning Skrifter Serie B XXVI*. Oslo 1934

## Eksterne lenker
* 
*
Spekefisk

**Spekefisk** er en fellesbetegnelse for fisk som er konservert gjennom speking. Ulike typer fisk kan spekes. Eksempler er spekesild, spekemakrell og spekelaks med mer. Speket laks lakes omtrent som gravlaks, men prosessen går over lenger tid og det er vanlig å henge den til tørk i et par uker når «gravingen» er ferdig. Spekelaks har vært brukt blant annet i Finnmark. Dersom ferdig spekelaks oppbevares i saltlake vil den etterhvert få preg av rakfisk. Speket fisk blir ofte også røkt.

I Norge har konservering gjennom speking vært kjent i mer enn 1000 år, og spekemat spises året rundt. Speking av fisk har imidlertid ikke fått like stor oppmerksomhet som annen spekemat i nyere tid, selv om tradisjonene er svært lange.

## Se også
* Spekemat
## Referanser
Rituximab

**Rituximab** (legemiddelnavn *MabThera*) er et monoklonalt antistoff mot cellemarkøren CD20, som i hovedsak finnes hos B-celler. Medikamentet binder seg derfor til disse cellene og fører til celledød, noe som derfor virker immunmodulerende.  

Rituximab anvendes blant annet ved Non-Hodgkins lymfom, bestemte former av leukemi, alvorlig revmatoid artritt, og for å motvirke avstøtning av transplanterte organer. Det har også vist seg å være effektivt ved visse autoimmune sykdommer slik som multippel sklerose. 

## Virkningsmekanisme og bivirkninger
Rituximab inneholder monoklonale antistoffer, det betyr likeartete antistoffer, noe som gir mer spesifikk virkning. Disse fungerer ved å markere B-cellene slik at de finnes og ødelegges av et annen type hvite blodlegemer, NK-celler. Antistoffet fester seg ved et av celleveggsproteinene (i dette tilfellet et protein med betegnelsen CD-20) som finnes på alle B-cellene, bortsett fra de mest spesialiserte (plasmaceller), og tiltrekker seg NK-celler som i sin tur bevirker B-cellens død. 

Siden Rituximab virker målrettet mot celler med CD20-proteinet, er det mye mer spesifikt enn tradisjonell cellegift (cytostatika). Det har derfor betydelig mindre alvorlige bivirkninger enn disse. Likevel er det knyttet en risiko for anafylaktiske reaksjoner til infusjonen av antistoffer som Rituximab. I tillegg svekker medikamentet immunsystemet, noe som kan føre til at man lettere får infeksjoner og kreft, samt oppblussing av latente virus i kroppen (f.eks. hepatitt B og cytomegalovirus).  

## Kronisk utmattelsessyndrom
I en norsk artikkel som har fått oppmerksomhet har Rituximab også vist seg å ha effekt ved kronisk utmattelsessyndrom. I løpet av 2014 ble en norsk multisenterstudie med 144 patienter påbegynt. Resultater av denne kommer tidligst til å bli publisert i begynnelsen av 2018. Det har tidligere blitt kjent at pasienter med kronisk utmattelsessyndrom oppviser immunologiske avvik.

## MS
En håndfull antistoffer med samme funksjon (anti-CD20) har også blitt fremstilt *(ocrelizumab, ofatumumab, obinutuzumab).*  

*Ocrelizumab* ble i 2017 godkjent som behandling for MS i flere land (amerikanske FDA og det europeiske legemiddelverket), og ligger per april 2018 inne for behandling hos Legemiddelverket for godkjenning i Norge. Det er det første legemiddelet som er godkjent i USA og Europa for den alvorligste formen for MS; *primær progressiv MS.*   

Ocrelizumab har samme virkningsmekanisme som Rituximab, men er et "humanisert" antistoff (molekylstrukturen er endret for å etterligne menneskers antistoffer), noe som betyr at det teoretisk sett kan gi mindre immunologiske bivirkninger.   

## Referanser
Rossö

**Rossö** er en liten øy som ligger cirka 10 km sør om Strömstad. Øya har ett par hundre fastboende, grunnskole med årskurs 1–6, en førskole og også en liten landhandel. På sommeren er aktiviteten størst, da de mange sommerhyttene og campingen befolkes. Rossö har en broforbindelse til fastlandet.

## Referanser


## Eksterne lenker
* Garviks camping
Tutekanne

**Tutekanne**, *pipekanne* eller *[[tankar]]* er et skjenkekar til øl. Ølet var oppbevart i tønner som gjerne sto i kjelleren. Fra tønnene kunne man så tappe ølet over i tutekanner for så å helle det over i ølboller eller andre kar som gjestene kunne drikke av. Ifølge tradisjonen skal det også ha forekommet at man kunne drikke direkte av tuten, men det har neppe vært særlig vanlig.
Dette var en kannetype som har vært brukt både på land og i by.

Betegnelsen *tutekanne* brukes i hovedsak om kanner med lokk og tut, og de kan være laget av tre, metall, keramikk og glass. De fleste tutekanner i tre er lagget, og da er tuten laget av en uthulet gren som sitter på en av stavene. Men det har også vært brukt dreide kanner av tre med innsatt tut. Betegnelsene tutekanne og tankar brukes noe om hverandre når kannene er laget av tre, men i hovedsak brukes betegnelsen *tutekanne* om kanner med hengslet lokk og *tankar* om kanner med en innfelt plate i toppen. Laggete kanner er gjerne dekorert med maling eller svidd dekor, mens de dreide kannene kan være malt eller ha skåret dekor.

På 1660-tallet begynte gullsmeder og kannestøpere å kopiere laggete trekar i henholdsvis sølv og tinn, og kunne da markere trebåndene som dekorative ringer og ofte også markere de opprinnelige stavene med striper, og i Danmark-Norge ble tutekanner kopiert både i glass og keramikk på 1700-tallet.

De fleste tutekanner av tre har en konisk form. Men inspirert av kanner i metall, glass og keramikk, får vi også laggete kanner med buket korpus og innsnevret rett hals. For lagging er dette en langt vanskeligere form enn den koniske.

## Referanser


## Litteratur
* Gjærder, Per (1975): *Norsk drikkekar av tre*. Bergen – Oslo – Tromsø. ISBN 82-00-02229-3 
* Sjøvold, Åse Bay (1967): *Bolig og bohave i eldre tid.* Oslo.
* Stigum, Hilmar (1960): *Tønnebånd som dekor på drikkekar.* (Artikkel i *Fokeliv og kulturlevn. Studier tilegnet Kai Uldall.* Odense. side 21-35.)
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
Se tutekanner i DigitaltMuseum
Vakuumering

**Vakuumering** eller **vakumering** (også kjent som **vakuumpakking**) er en prosess for å skape vakuum (et lufttomt rom). Metoden er ideell til å konservere mat med, spesielt for kortere tid. Vakuumet hindrer oksidering og vekst av mikroorganismer, slik at maten blir holdbar i noe lengre tid enn i sin ferske tilstand. Vakuumering hindrer imidlertid ikke vekst av stafylokokker og bakterien Clostridium botulinum.

I tiden før moderne maskiner gjorde sitt inntog på markedet, brukte folk graving for å hindre oksidering og vekst av mikroorganismer. I dag brukes moderne vakuumeringsmaskiner, som pakker maten i plast og fjerne luften. Holdbarhetstiden er imidlertid gjerne ikke like god, men anvendelsesområdet er så bredt at det langt overstiger denne lille bakdelen. Smak og egenskaper beholdes dessuten mer i tråd med det opprinnelige produktets potensial.

## Litteratur
*
Synnøve Kvamme

**Synnøve Kvamme** (født 6. mars 1991) er en norsk naturverner, skribent og aktivist. Hun har som ungdomsleder i Granvin Ungdomsråd og leder i Hardangeraksjonen vært sterkt engasjert i den såkalte Monstermast-saken i Hardanger.

Hun fikk i 2011 prisen for Årets nordmann av ukemagasinet *[[Ny Tid]]*, en pris som ble innstiftet i 2007 og som gis til en borger som har utmerket seg innenfor magasinets globalt orienterte verdier.

I 2013 ble Kvamme nestleder i Naturvernforbundet Hordaland og varamedlem i landsstyret til Naturvernforbundet nasjonalt. I 2014 ble hun valgt til leder i Naturvernforbundet Hordaland og fikk fast plass i landsstyret.

I 2021 ble Kvamme valgt til nestleder i Naturvernforbundet.

## Referanser


## Kilder
Synnøve Kvamme valgt til leder i Naturvernforbundet Hordaland 22. mars 2014. 

## Eksterne lenker
*  Synnøve Kvamme på Vimeo
*  Synnøve Kvamme – Årets Nordmann 2011 på Kulturverk
Erika Kasahara

**Erika Kasahara** (født 3. oktober 1990) er en japansk taekwondoutøver som konkurrerer i klasse -49 kilo. Hun representerte Japan under Sommer-OL 2012, etter å ha kvalifisert seg til lekene ved å ha blitt nummer 2 i Asia-kvalifiseringen.

## Referanser


## Eksterne lenker
*
Leonberg

**Leonberg** er en by i den tyske delstaten Baden-Württemberg, rundt 16 kilometer vest for delstatshovedstaden Stuttgart. Det bor rundt 45&nbsp;000 personer i Leonberg (2010).

## Kjente personer fra Leonberg
* Friedrich von Schelling, filosof
* Otto Baum, billedhogger
* Bernd Riexinger, politiker (Die Linke)

## Bilder

Leonberg 2006 -Altstadt- by-RaBoe001.jpg|Gamlebyen sett fra Engelberg


## Se også
* Leonberger

## Referanser


## Eksterne lenker
*
Dana Haidar

**Dana Haidar** (født 30. januar 1993) er en jordansk taekwondoutøver som konkurrerer i klasse -49 kilo. Hun  representerte Jordan under Sommer-OL 2012, etter å ha kvalifisert seg til lekene ved å ha blitt nummer 3 i asiakvalifiseringen.
 
## Eksterne lenker
*
Brigitte Yagüe

**Brigitte Yagüe** (født 15. mars 1981) er en spansk taekwondoutøver som konkurrerer i klasse -49 kilo. 

## Referanser


## Eksterne lenker
* 
*
Theresa Tona

**Theresa Tona** (født 21. januar 1991) er en papuansk taekwondoutøver som konkurrerer i klasse -49 kilo. Hun vil representere Papua Ny-Guinea under Sommer-OL 2012, etter å ha kvalifisert seg til lekene ved å ha blitt nummer 1 i oseaniakvalifiseringen. Hun deltok også i Sommer-OL 2008.

## Referanser


## Eksterne lenker
*
Lucija Zaninović

**Lucija Zaninović** (født 26. juni 1987) er en kroatisk taekwondoutøver som konkurrerer i klasse -49 kilo. Hun vil representere Kroatia under Sommer-OL 2012, etter å ha kvalifisert seg til lekene ved å ha blitt nummer 1 i verdenskvalifiseringen. Hun er regjerende europamester i øvelsen sin.

## Eksterne lenker
*
Janet Alegría

**Janet Alegría** (født 30. august 1987 i Santiago de Querétaro) er en mexicansk taekwondoutøver som konkurrerer i klasse –49 kilo. Hun representerte Mexico under Sommer-OL 2012, etter å ha kvalifisert seg til lekene ved å ha blitt nummer 2 i amerikakvalifiseringen.

## Referanser


## Eksterne lenker
*
Carola López

**Carola Malvina López Rodríguez** (født 17. april 1982) er en argentinsk taekwondoutøver som konkurrerer i klasse -49 kilo. Hun vil representere Argentina under Sommer-OL 2012, etter å ha kvalifisert seg til lekene ved å ha blitt nummer 3 i amerikakvalifiseringen.

## Eksterne lenker
*
Sanaa Atabrour

**Sanaa Atabrour** (født 28. februar 1989) er en marokkansk taekwondoutøver som konkurrerer i klasse -49 kilo. Hun representerte Marokko Sommer-OL i 2012, etter å ha kvalifisert seg til lekene ved å ha blitt nummer 1 i afrikakvalifiseringen.

## Eksterne lenker
*
Kristina Kim

**Kristina Aleksandrovna Grivatsjeva-Kim** (russisk: Кристина Александровна Гривачева-Ким; født 4. september 1987) er en russisk taekwondoutøver som konkurrerer i klasse -49 kilo. Hun vil representere Russland under Sommer-OL 2012, etter å ha kvalifisert seg til lekene ved å ha blitt nummer 3 i europakvalifiseringen.

## Eksterne lenker
*
Sümeyye Manz

**Sümeyye Manz** (født 30. oktober 1989) er en tysk taekwondoutøver som konkurrerer i klasse -49 kilo. Hun representerte Tyskland i Sommer-OL i 2012 etter å ha kvalifisert seg ved å bli nummer 2 i verdenskvalifiseringen.

## Referanser


## Eksterne lenker
*
INCI

**INCI (International Nomenclature of Cosmetic Ingredients)** er et navnesystem for voks, oljer, pigmenter, kjemikalier og andre ingredienser i såper, kosmetikk og liknende produkter. Systemet ble etablert i 1973. Innen EU og EØS-området har bruk av INCI vært obligatoriske siden 1998. Systemet er basert på vitenskapelige navn. INCI-betegnelsene avviker ofte fra såvel kjemisk nomenklatur som vanlig brukte plantenavn. Ekstrakter fra planter får normalt INCI-betegnelser basert på latinske navn. Kjemiske substanser har betegnelse som i stor grad er basert på engelske navn. Fargestoffer har et eget kodesystem bestående av bokstavene CI (Colour Index) og et femsifret nummer.

Systemet brukes i dag (2012) i USA, Europa, Japan og prøves ut i Canada. På disse markedene skal alle kosmetikkprodukter ha en INCI-deklarasjon hvor alle substansene som inngår i et produkt er deklarert i fallende rekkefølge. 

I Norge er kosmetikkområdet administrativt underlagt Mattilsynet.

De enhetlige betegnelsene anses som en fordel for konsumentene, ettersom en rekke av disse substansene gir risiko for allergiske reaksjoner og også andre bivirkninger.
Østlige Wei

**Østlige Wèi** (tradisjonell kinesisk: 東魏; forenklet kinesisk: 东魏; hanyu pinyin: *Dōngwèi*) var et av de nordlige dynastiene i Nord- og Sør-dynastienes tid i kinesisk historie. Dynastiet styrte fra 534 til 550 over deler av Nord-Kina, og var av etnisk xianbeisk opprinnelse. Det ble opprettet etter oppløsningen og delingen av Det nordlige Weidynasti.

I 534 innsatte den hànkinesiske Gao Huan, som hadde den reelle makta i den østlige halvdelen av det som hadde vært Norlige Wèis territorium, Yuán Shànjiàn som keiser over Østlige Wèi. Yuán var etterkommer etter herskere av Nordlige Wèi, men ble i realiteten en marionetthersker under Gao Huan, som hadde den egentlige makta i riket. Flere militære felttog ble igangsatt mot den vestlige naboen, Vestlige Wei, i et forsøk på å gjenforene Norlige Weis territorium, men disse felttogene mislyktes, og i 547 døde Gao Huan. Hans sønner Gao Cheng og Gao Yang lyktes i sine forsøk på å kontrollere keiseren, men i 550 avsatte Gao Yang Yuán Shànjià og opprettet sitt eget dynasti, Nordlige Qi.

Den buddhistiske kunsten fra Østlige Wèi viser en kombinasjon av den gresk-buddhistiske kunsten fra Gandhara og Sentral-Asia med kinesiske kunststiler. 

## Dōngwèis keiser

## Litteratur
* Albert E. Dien: *Six Dynasties Civilization*, New Haven, Yale University Press, coll. « Early Chinese civilization series », 2007
* Mark Edward Lewis: *China Between Empires : The Northern and Southern Dynasties*, Cambridge og London, Belknap Press of Harvard University Press, coll. « History of imperial China », 2009
* David A. Graff: *Medieval Chinese Warfare, 300-900*, London og New York, Routledge, coll. « Warfare & History », 2002
* Flora Blanchon,  Isabelle Robinet, Jacques Giès og André Kneib: *Arts et histoire de Chine : Volume 2*, Paris, Presses universitaires de Paris-Sorbonne, 1999, 496 p. (ISBN 2-84050-123-6)
* Danielle Elisseeff: *La Chine du Néolithique à la fin des Cinq Dynasties (960 de notre ère)*, Paris, RMN, coll. « Manuels de l'école du Louvre », 2008
* James C. Y. Watt (red.): *China : Dawn of a Golden Age, 200-750 AD*, New York, New Haven og London, Metropolitan Museum of Art og Yale University Press, 2004
Hou Yuzhuo

**Hou Yuzhuo** (kinesisk: 侯玉琢, pinyin: Hóu Yù Zhuó, født 14. november 1987 i Zhangjiakou, Hebei, Kina) er en kinesisk taekwondoutøver som konkurrerer i klasse -57 kilo. Hun representerte Kina under Sommer-OL 2012, etter å ha kvalifisert seg til lekene ved å ha blitt nummer 2 i verdenskvalifiseringen, i OL 2012 fikk hun sølvmedalje. Hun er regjerende verdensmester i øvelsen sin.

## Eksterne lenker
*
Ana Zaninović

**Ana Zaninović** (født 26. juni 1987) er en kroatisk taekwondoutøver som konkurrerer i klasse -57 kilo. Hun vil representere Kroatia under Sommer-OL 2012, etter å ha kvalifisert seg til lekene ved å ha blitt nummer 3 i verdenskvalifiseringen. Hun er regjerende verdensmester i bantamvekt.

## Referanser


## Eksterne lenker
*
Robin Cheong

**Robin Cheong** (født 16. desember 1988) er en newzealandsk taekwondoutøver som konkurrerer i klasse -57 kilo. 

## Referanser


## Eksterne lenker
*
Vestlige Wei

**Vestlige Wèi** (hanzi: 西魏; hanyu pinyin: *Xīwèi*) var et av de nordlige dynastiene i Nord- og Sør-dynastienes tid i kinesisk historie. Dynastiet styrte fra 535 til 557 over deler av Nord-Kina, og var av etnisk xianbeisk opprinnelse. Det ble opprettet etter oppløsningen og delingen av Det nordlige Weidynasti.

Etter at den xianbeiske general Yuwen Tai hadde drept Nordlige Wèis keiser Xiaowu innsatte han Yuan Baoju som keiser over Vestlige Wèi, men han beholdt seg del egentlige makta. Selv om Vestlige Wèi hadde et mindre territorium og befolkning enn Østlige Wei, klarte Vestre Wèi å motstå angrep fra sin nabo i vest. På grunn av bedre økonomiske forhold, klarte Vestlige Wèi til og med å erobre hele den vestlige delen av Liang-dynastiet i sør og okkupere områdene i dagens Sichuan. I 557 avsatte Yuwen Tais nevø den siste keiseren, Tuoba Kuo, og erstattet ham med Yuwen Tais sønn Yuwen Jue, noe som ble slutten på Vestlige Wèi og begynnelsen på Nordlige Zhou. 

## Xīwèis herskere

## Litteratur
* 
* 
* 
* 
* 
*Miller, Roy Andrew (1959): *Accounts of Western Nations in the History of the Northern Chou Dynasty*. University of California Press.
*Wright, Arthur F. (1959). *Buddhism in Chinese History*. Stanford: Stanford University Press.
Storveronika

**Storveronika** (*Veronica longifolia*) er en blomst i kjempefamilien.

Storveronika er en flerårig urt. Den er oppkalt etter den hellige Veronica, og planten blir mellom 30 og 100 cm høy. Arten har lange stengler som er snaue nederst, og noen ganger kan de også være finhåret øverst. Bladene blir ca 7–8 cm lange, og sitter motsatt eller 3–4 i krans. Ofte er bladene dobbelt sagtannet langs kantene. På toppen får den lange og tette aksformede klaser med mørkeblå blomster. Blomsterstandene kan være enten ugrenet eller noe grenet nederst.

Den er utbredt fra Tyskland og Nordøst-Italia østover helt til Stillehavet. I europeisk Russland vokser den fra Nordishavet sørover til nordgrensen for steppene. I Norge har den en østlig utbredelse og finnes naturlig i Telemark til Oppland, og i Troms og Finnmark. Hageplanter har forvillet seg både på Vestlandet, og i Trøndelag og Nordland. 

## Som hageplante
Planten er mye dyrket i hager som staude. Storveronika er meget hardfør og liker all slags jord, men liker ikke tørke. Arten trives godt i sol og dyrkes i rabatter. 

Storveronika er en populær plante blant humler, bier og andre insekter. Den er fin å dele etter noen år og kan også formeres med frø eller stiklinger. Det finnes hvite og rosa kultivarer av storveronika, *Veronica longifolia* 'Alba' og *Veronica longifolia* 'Eveline'.

## Referanser




## Eksterne lenker
* 

* markblomster.com – Storveronika
* Kristins flora – Storveronika
Bineta Diedhiou

**Bineta Diedhiou** (født 8. januar 1986) er en senegalesisk taekwondoutøver som konkurrerer i klasse -57 kilo. Hun representerte Senegal under Sommer-OL 2012, etter å ha kvalifisert seg til lekene ved å ha blitt nummer 3 i afrikakvalifiseringen. Hun var flaggbærer for landet sitt til Sommer-OL 2008.
 
## Eksterne lenker
*
Sør-Sudans frigjøringsbevegelse

**Sør-Sudans frigjøringsbevegelse** (**SSLM**) er en væpnet gruppe som opererte i *Øvre Nilen*-regionen som da var en del av Sudan, og som nå er en del av Sør-Sudan. Gruppen ble opprettet i november 1999, men en tilsvarende gruppe opererte også under Den første borgerkrigen i Sudan.

## Referanser
Nidia Muñoz

**Nidia Muñoz Aleman** (født 8. mai 1991) er en cubansk taekwondoutøver som konkurrerer i klasse -57 kilo. Hun representerte Cuba under Sommer-OL 2012, etter å ha kvalifisert seg til lekene ved å ha blitt nummer 1 i amerikakvalifiseringen.

## Referanser


## Eksterne lenker
* 
*  Profil på Taekwondo Data
Yeny Contreras

**Yeny Contreras Loyola** (født 2. august 1979) er en chilensk taekwondoutøver som konkurrerer i klasse -57 kilo. Hun vil representere Chile under Sommer-OL 2012, etter å ha kvalifisert seg til lekene ved å ha blitt nummer 2 i amerikakvalifiseringen.

## Eksterne lenker
*
Andrea Paoli

**Andrea Paoli** (født 2. mai 1992) er en libanonsk taekwondoutøver som konkurrerer i klasse -57 kilo. Hun representerte Libanon under Sommer-OL 2012, etter å ha kvalifisert seg til lekene ved å ha blitt nummer 2 i asiakvalifiseringen. Paoli var flaggbærer under åpningsseremonien for sommerlekene i London.

## Referanser


## Eksterne lenker
*
Mayu Hamada

**Mayu Hamada** (født 31. januar 1994) er en japansk taekwondoutøver som konkurrerer i klasse -57 kilo. Hun representerte Japan under Sommer-OL 2012, etter å ha blitt nummer 3 i asiakvalifiseringen.

Under Sommer-OL 2020 i Tokyo ble hun utslått i åttendedelsfinalen.

## Referanser


## Eksterne lenker
*
Liste over kriger Sør-Sudan har deltatt i

Denne listen er laget for å vise hvilke kriger **Sør-Sudan** har vært delaktig i (da medregnet siden opprettelsen av SPLA).
Dragana Gladović

**Dragana Gladović** (født 27. juli 1992) er en serbisk taekwondoutøver som konkurrerer i klasse -57 kilo. Hun vil representere Serbia under Sommer-OL 2012, etter å ha kvalifisert seg til lekene ved å ha blitt nummer 1 i europakvalifiseringen.

## Referanser


## Eksterne lenker
*
Rangsiya Nisaisom

**Rangsiya Nisaisom** (født 11. juni 1994) er en thailandsk taekwondoutøver som konkurrerer i klasse -57 kilo. Hun representerte Thailand i Sommer-OL i 2012, etter å ha kvalifisert seg til lekene ved å ha blitt nummer 2 i verdenskvalifiseringen. Hun har gull fra VM i 2011.

## Eksterne lenker
*
Nordlige Zhou

**Nordlige Zhōu** (hanzi: 北周; hanyu pinyin: *Bĕizhōu*) var et av de nordlige dynastiene i Nord- og Sør-dynastienes tid i kinesisk historie. Dynastiet styrte fra 557 til 581 over deler av Nord-Kina, og var av etnisk xianbeisk opprinnelse. Det erstattet Vestlige Wei og endte med å bli styrtet av Sui-dynastiet.

Nordlige Zhōus maktbase hadde blitt oppretta av Yuwen Tai, som var Vestlige Wei viktigste general etter at Det nordlige Weidynasti hadde blitt delt i Vestlige og Østlige Wei etter 535. Etter Yuwen Tais død i 556 tvang hans nevø Yuwen Hu keiser Gong av Vestlige Wèi til å gi fra seg tronen til Yuwen Tais sønn Yuwen Jue (som ble keiser Xiaomin), noe som oppretta Nordlige Zhōu-dynastiet. 

De tre første keisernes regjeringstider – keiserne Xiaomin, Ming og Wu – ble dominert av Yuwen Hu, fram til keiser Wu i 572 tok Yuwen Hu i bakhold og fikk ham drept i 572 og så personlig overtok makta. Under keiser Wus dyktige styre ødela Nordlige Zhōu det rivaliserende riket Nordlige Qi og erobret dets territorier. Keiser Wus død i 578 kom riktignok til å forsegle statens skjebne, siden hans sønn keiser Xuan var en dårlig og voldelig hersker, hvis oppførsel svekket staten. Etter keiser Xuans død i 580 (da han allerede var kjent som avgått keiser, *[[Taishang Huang]]*), overtok hans svigerfar Yang Jian makta fra Xuandis sønn keiser Jing og opprettet Sui-dynastiet. Den keiserlige Yuwen-familien, inkludert den unge keiseren, ble slaktet av Yang Jian.

## Bĕizhōus herskere

## Litteratur
* Albert E. Dien: *Six Dynasties Civilization*, New Haven, Yale University Press, coll. « Early Chinese civilization series », 2007
* Mark Edward Lewis: *China Between Empires : The Northern and Southern Dynasties*, Cambridge og London, Belknap Press of Harvard University Press, coll. « History of imperial China », 2009
* David A. Graff: *Medieval Chinese Warfare, 300-900*, London og New York, Routledge, coll. « Warfare & History », 2002
* Flora Blanchon,  Isabelle Robinet, Jacques Giès og André Kneib: *Arts et histoire de Chine : Volume 2*, Paris, Presses universitaires de Paris-Sorbonne, 1999, 496 p. (ISBN 2-84050-123-6)
* Danielle Elisseeff: *La Chine du Néolithique à la fin des Cinq Dynasties (960 de notre ère)*, Paris, RMN, coll. « Manuels de l'école du Louvre », 2008
* James C. Y. Watt (red.): *China : Dawn of a Golden Age, 200-750 AD*, New York, New Haven og London, Metropolitan Museum of Art og Yale University Press, 2004
Bombay (delstat)

**Bombay** var en delstat i India fra landet fikk uavhengighet i 1947 og til den ble oppløst i 1960. Byen Bombay var hovedstad. Delstaten hadde ved folketellingen i 1951 en befolkning på .

I kolonitiden organiserte britene presidentskapet Bombay, som i 1937 ble omgjort til provinsen Bombay. I 1956 ble delstaten Bombay utvidet med marathitalende områder av Marathwada i den tidligere delstaten Hyderabad, en marathitalende del av Madhya Pradesh og de tidligere gujaratitalende delstatene Saurashtra og Kutch. Samtidig ble et kannadatalende område av Bombay avgitt til den nye delstaten Karnataka. 

Marathi og gujarati var de to store språkene i delstaten Bombay. Delstatens politikk var preget av mobilisering i de to gruppene, med store demonstrasjoner og voldelige protester. Som følge av mobiliseringen ble delstaten i 1960 delt i to etter grensene mellom de to språkgruppene. Dermed ble delstatene Gujarat og Maharashtra til.

## Referanser
Madras (delstat)

**Madras** var en delstat i India fra landet fikk uavhengighet i 1947 til 1969. Byen Madras var hovedstad. Delstaten Madras hadde ved folketellingen i 1951 en befolkning på .

I kolonitiden organiserte britene presidentskapet Madras, som i 1919 ble omgjort til provinsen Madras. Den omfattet store områder i Sør-India, både på øst- og vestkysten. Delstaten ble gradvis mindre som følge av at områder ble avgitt til andre delstater, først i 1953 da telugutalende områder ble til delstaten Andhra, så i 1956 da distriktet Malabar gikk til den nye delstaten Kerala og andre deler ble slått sammen med delstaten Mysore. I 1956 ble også Lakkadivene, Minicoy og Amindivi utskilt til et eget unionsterritorium. Staten var etter dette konsentrert til tamiltalende områder og i 1969 skiftet den navn til Tamil Nadu.

## Referanser
Karl-Fredrik Tangen

**Karl Fredrik Tangen** (født 1969) er en norsk samfunnsgeograf ansatt ved Høyskolen Kristiania. 

Tangen er utdannet samfunnsgeograf fra Universitetet i Oslo og har spesialisert seg på emner som forbrukersosiologi, kommunikasjon, PR, metode og medier. 

Han har vært ansatt ved Høyskolen Kristiania siden 2005 og har stilling som førstelektor. Han har tidligere jobbet i reklamebyrået Bates, og vært med på utviklingen av segmenteringsmodellen Sosioraster. Han har også vært skribent i *[[Dagens Næringsliv]]* og foredragsholder. 

## Referanser


## Eksterne lenker
*
Mysore (delstat)

**Mysore** var en delstat i India fra landet fikk uavhengighet i 1947 og til den i 1973 ble til delstaten Karnataka. Delstaten hadde ved folketellingen i 1951 en befolkning på .

I kolonitiden var Mysore en egen fyrstestat. Etter Indias uavhengighet i 1947 gikk den inn i den nye forbundsstaten som en delstat. Delstatsterritoriet var identisk med fyrstestatens. Ved omorganisering av delstatsgrensene under States Reorganisation Act av 1956 ble de delene av delstaten Hyderabad der hovedspråket var kannada slått sammen med delstaten Mysore. Det samme skjedde med kannadatalende områder i delstatene Bombay og Madras. Samtidig ble også delstaten Coorg innlemmet i Mysaore. Slik ble kannadatalende områder forent i delstaten Mysore.

I 1973 byttet delstaten navn til Karnataka.

## Referanser
Marie Klåpbakken

**Marie Forr Klåpbakken** (født 1985) er en norsk felespiller, vokalist og tekstforfatter.

## Bakgrunn og utdannelse
Klåpbakken vokste opp på Vinstra i Gudbrandsdalen og startet med fele da hun var 11 år gammel.

Hun tok kandidatstudiet ved Norges musikkhøgskole i Oslo og avsluttet mastergraden sin som folkemusikksolist våren 2010.

## Musikalsk virke
Hun debuterte som plateartist i 2012 med det kritikerroste albumet *Framtida*. Siden har hun sluppet flere singler. I februar 2025 ga hun ut albumet *Her og Nå*. Albumet har blitt hyllet av både kritikere og lyttere, med anmeldelser som beskriver hennes musikk som både vakker og fortellende. Øyvind Rønning mener at hun har «mye å melde både som vokalist og felespiller», mens Tor Hammerø fremhever hennes evne til å fortelle historier gjennom musikken.

Klåpbakken har jobbet freelance i mange store produksjoner og har vært Norges representant i Telenors kulturprogram. Hun har vært fast musiker i 11 sesonger av programmet *[[Hver gang vi møtes]]* på TV2, der hun blant annet spilte fiolinsolo i deltageren Vinnis tolkning av «Sommerfuggel i vinterland». Hun har også vært solist under Norsk Militær Tattoo i Oslo Spektrum, og vært deltager i programmet *[[Beat for beat|Beat for Beat]]* på NRK1. I 2015 deltok hun i Melodi Grand Prix med sangen «Ta meg tilbake».

I 2025 ga hun ut albumet *Her og Nå*, som ble til i samarbeid med blant andre Olav Mjelva, Oskar Reuter, Jens Linell, Bjørn Ole Rasch og Jon Roaldsnes.

Marie Klåpbakkens musikk har blitt mottatt med stor entusiasme i pressen, med omtaler som beskriver hennes evne til å skape sanger som står sterkt på egne bein. *[[Stavanger Aftenblad]]<nowiki/>s* musikkanmelder skrev at «melodiene er fine, tekstene glir lett, og Klåpbakken synger og spiller nydelig». Hun nærmer seg 5 millioner streams på Spotify.
## Diskografi

### Album
* 2012: *Framtida* 
* 2025: *Her og Nå*

### Singler
* 2012: «To unge vakre»
* 2012: «Før meg heim»
* 2013: «Sommardrøm»
* 2014: «Eksistens»
* 2014: «Uro»
* 2015: «Ta meg tilbake»
* 2016: «Denne dagen» – coverversjon av Finn Kalviks tekst og melodi, på utgivelsen *[[Nære deg – sanger av Finn Kalvik]]*
* 2018: «Himlen i min favn»

## Referanser


## Eksterne lenker
* www.marieklaapbakken.no
* 
*
Carmen Marton

**Carmen Marton** (født 1986) er en australsk taekwondoutøver som konkurrerer i klasse -67 kilo. Hun representerte Australia under Sommer-OL 2012 etter å ha kvalifisert seg til lekene ved å ha blitt nummer 1 i oseaniakvalifiseringen.

## Referanser


## Eksterne lenker
*
Karine Sergerie

**Karine Sergerie** (født 1. februar 1985) er en canadisk taekwondoutøver som konkurrerer i klasse -67 kilo. Hun vil representere Canada under Sommer-OL 2012, etter å ha kvalifisert seg til lekene ved å ha blitt nummer 1 i amerikakvalifiseringen. Hun har sølv fra Sommer-OL 2008.

## Eksterne lenker
*
Vassar College

**Vassar College** er et privat liberal arts-college som ligger i Poughkeepsie i New York i USA. Vassar ble grunnlagt som en skole bare for kvinner i 1861, men begynte å ta imot mannlige studenter i 1969.

Mer enn 2400 studenter studerer ved Vassar College hvert år. Omtrent 60% av disse kommer fra offentlige videregående skoler, og de resterende 40 % av studentene kommer fra private skoler. Skolen består av over hundre bygninger.

## Kjente tidligere studenter
Blant skolens tidligere studenter finnes Grace Hopper (1928), Meryl Streep (1971), og Lisa Kudrow (1985). Jacqueline Kennedy Onassis, Jane Fonda og Anne Hathaway studerte der, men tok ikke eksamen.

## Rangeringer
*[[U.S. News & World Report]]* rangerte Vassar College som nummer 11 blant liberal arts-collegene i USA i 2015,  *[[Forbes]]* plasserte det på 28.-plass blant alle colleger i USA, mens *[[Washington Monthly]]* rangerte det som nr. 26 av amerikanske liberal arts-colleger i 2014.

Vassar College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Galleri

Vassar1.jpg
Vassar2.jpg
Vassar3.jpg
Vassar4.jpg
Vassar5.jpg
Vassar6.jpg
Vassar7.jpg
Vassar8.jpg
Vassar9.jpg
Vassar10.jpg
Vassar11.jpg
Vassar12.jpg
Vassar13.jpg
Vassar14.jpg
Vassar15.jpg
Vassar16.jpg


## Referanser


## Eksterne lenker
*
Marvin Opler

**Marvin Kaufmann Opler** (1914–1981) var en amerikansk sosialantropolog og sosialpsykiater. Hans bror Morris Edward Opler var også en velkjent antropolog. Morris og Marvin Opler var sønnene til Arthur A. Opler, en handelsmann født i Østerrike. Marvin Opler er best kjent for Midtown Community Mental Health Research Study i (New York). Dette studiet utforsket følgende av det urbane liv, og la mye av grunnlaget for sosialpsykiatrien på 1950-tallet.

Opler studerte ved Columbia University sammen med Ruth Benedict og Ralph Linton. Han mottok sin Ph.D. fra Columbia i 1938.

## Referanser
Matsutaroa iljai

***Matsutaroa iljai*** er en glansvinge som tilhører underfamilien stjertvinger (Theclinae).

## Utseende
En middelsstor stjertvinge med to tynne stjerter på bakvingen. Begge kjønn er blå med svarte vingespisser og svarte forkanter på begge vingepar, hos hannen er det svarte området i forvingen betydelig større enn hos hunnen, og det er en oval, brun flekk rett bak den svarte forkanten på bakvingen. Ellers er hunnen større enn hannen, med bredere vinger. Undersiden er perlemorsaktig lysgrå med to runde, svarte flekker på bakvingen hos hannen, brun med et hvitt tverrbånd langs ytterkanten hos hunnen.

## Utbredelse
Arten er utbredt på Filippinene.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Iolaini Riley, 1958
******* slekten *[[Matsutaroa]]* Hayashi, Schröder & Treadaway, 1984
******** *Matsutaroa iljai* Hayashi, Schröder & Treadaway, 1984

## Eksterne lenker
* 
* Brower, Andrew V. Z. 2007. [''Matsutaroa'' i The Tree of Life Web Project, http://tolweb.org/ http://tolweb.org 
* www.funet.fi – ''Matsutaroa''
* Bilder av arten